ועדת הכספים, כנסת 20, פרוטוקול מספר 593, 2016-12-28 09:30

משה גפני: אני מתכבד לפתוח את ישיבת ועדת הכספים.

סתיו שפיר: גפני, זה נכון שהיועץ המשפטי נטש את הוועדה?

משה גפני: לא.

סתיו שפיר: יש סיבה שהוא לא יושב לידך לאורך הדיון?

משה גפני: אני לא אומר להם את מי לשלוח.

סתיו שפיר: יש סיבה לכך שאין ייעוץ משפטי?

משה גפני: לא.

משה גפני: ממש לא.

סתיו שפיר: אז מה קרה?

משה גפני: אם היה משהו, הייתי אומר.

משה גפני: עדי כאן.

סתיו שפיר: היא יושבת מאחור.

סתיו שפיר: לא משתתפת בדיון.

משה גפני: היא משתתפת.

משה גפני: אם יש הערה, היא תדע מה לעשות.

משה גפני: הסעיף הראשון הוא שינויים בתקציב לשנת 2016.

סתיו שפיר: רגע.

סתיו שפיר: אני מבקשת הצעה לסדר.

משה גפני: אני אאפשר לך.

משה גפני: ככל הנראה לא יהיו יותר שינויים בתקציב לשנת 2016.

משה גפני: אני לא מתכוון יותר לעשות ישיבות בשנת 2016 וזאת הישיבה האחרונה.

משה גפני: אני לא אעשה ישיבה מחר או ביום ראשון.

משה גפני: אנחנו הורדנו את ישיבות החירום ואנחנו נכנסים בחזרה לשגרה ונדון על הדברים באופן מסודר.

משה גפני: הצעה לסדר, בבקשה.

סתיו שפיר: אנחנו קיבלנו ממש דקה לפני הדיון בקשה חדשה לשינויים בתקציב, פנייה היא פנייה פוליטית שהמקור שלה הוא בדין פוליטי.

סתיו שפיר: כך כתוב בפנייה שמעבירה עוד 16 מיליון שקלים למענקים לבנייה חדשה ביהודה ושומרון.

סתיו שפיר: מדובר בתקנה שהתנפחה במאות אחוזים בשנה האחרונה.

סתיו שפיר: זה גדל כבר למעל 65 מיליון שקלים.

סתיו שפיר: אני לא מבינה את ההצדקה לדבר הזה.

סתיו שפיר: האם מדובר בתכנית חדשה, בשינוי כיוון שלה שהממשלה רוצה לפרט עליו?

סתיו שפיר: עובדה שהממשלה הזאת שאולי זורקת הרבה מאוד סיסמאות לאוויר בנושא, אבל החליטה ולא הצהירה בפני אזרחי ישראל על איזושהי אסטרטגיה חדשה ולא הצהירה בפני אזרחי ישראל שהיא החליטה עכשיו ביודעין לתקצב פי חמש את המתנחלים ביהודה ושומרון על חשבון כל תושב אחר בתוך מדינת ישראל, בעיקר תושבי הפריפריה שהתקצוב שלהם נשאר זעום גם בתקציב הזה וגם בתקציב הבא.

סתיו שפיר: זה דבר שלא צריך להגיע לוועדת הכספים.

סתיו שפיר: אם לממשלה יש תכנית והיא רוצה להכריז על כיוון כזה, שהיא החליטה לזנוח את הפריפריה לטובת יהודה ושומרון, שבבקשה תביא את זה להצבעה בכנסת.

סתיו שפיר: אם הממשלה רוצה להצביע על סיפוח, שתביא את זה להצבעה בכנסת.

סתיו שפיר: הדברים האלה צריכים להגיע לכנסת בשלוש קריאות כפי שעובר חוק.

סתיו שפיר: מדובר כאן ממש בשינוי מדיניות והממשלה החליטה לעשות את זה דרך ועדת כספים כדי שלא יהיה אחר כך מעקב ולא יהיה ניתן באמת לדעת עד כמה בעודף מתוקצב תושב אחד על חשבון תושב אחר, רק משום שהוא חי ביהודה ושומרון בעוד שכל תושב ישראלי בצפון, בנגב, לא מתוקצב ולא יכול לחלום בכלל על תקציבים בשיעורים כאלה.

סתיו שפיר: כל תכנית הצפון שהכריזו עליה עכשיו בקולי קולות לא נכנסה לתקציב המדינה אלא היא רק בגדר הצהרה.

סתיו שפיר: מה כן נכנס לתקציב?

סתיו שפיר: דילים פוליטיים לטובת יהודה ושומרון.

סתיו שפיר: אלה כן נכנסים לתוך התקציב בעוד שתכנית הצפון לא נכנסת לתוך התקציב.

סתיו שפיר: זה דבר שהממשלה צריכה להביא לכנסת.

סתיו שפיר: היא לא יכולה להעביר את זה כך בחטף בתוך ועדת הכספים.

סתיו שפיר: דבר שני.

סתיו שפיר: אני מצטערת, אבל כבר שבוע שלם שלא יושב כאן ייעוץ משפטי.

סתיו שפיר: יושבת כאן מאחורי הוועדה מתמחה שהיא בחורה מאוד כשרונית וחכמה אבל היא לא יכולה לתת חוות דעת משפטית על מה שקורה כאן בוועדה ולכן היא גם לא יושבת לידך.

סתיו שפיר: אם הייעוץ המשפטי החליט לנטוש את הוועדה, אני מצפה שתסביר לחברי הכנסת על כך וגם תסביר למה הייעוץ המשפטי לא שותף יותר לוועדה, בעוד שאנחנו מעבירים כאן סכומים שכבר עברו מזמן את ה-15 מיליארד שקלים ועושים זאת רק בשבוע אחד.

סתיו שפיר: יש כאן החלטה של הכנסת, של הייעוץ המשפטי של הכנסת שהם לא מתערבים יותר בהעברות תקציביות, אם משום שאין להם שום יכולת לעמוד מאחוריהן או להסכים עם המחטף הזה שביטל את הנוהל שהוסכם עליו בבג"ץ והסכימה עליו הוועדה, כדי להעביר העברות כמו ההעברה הזאת.

סתיו שפיר: אני מצפה שתספר לנו על כך כאן בוועדה.

סתיו שפיר: אני ביקשתי כבר לפני שבוע את חוות הדעת של איל ינון.

סתיו שפיר: אמרת שאיל ינון לא יגיע לכאן.

סתיו שפיר: לא ישב כאן יועץ משפטי אחד לאורך כלל הדיונים האלה.

סתיו שפיר: חברי הכנסת לא מקבלים שום חוות דעת על מה שקורה כאן, אין שם פיקוח על זה שאנחנו מקבלים העברה דקה לפני שמתחיל הדיון ורק עכשיו חברי הכנסת קוראים לראשונה, כולנו, על הדילים הפוליטיים שמועברים עכשיו בוועדת כספים.

סתיו שפיר: דילים פוליטיים כאלה, כשהם נעשים, צריך להסביר אותם לפרטי פרטים, מי קיבל מה ובתמורה למה.

סתיו שפיר: אני מבקשת ממך שוב, תביא לכאן את איל ינון לפני שאנחנו ממשיכים עם הקטסטרופה הזאת של לקחת כספי ציבור ולהשתמש בהם כאילו זה כסף כיס של פוליטיקאים.

מיקי לוי: אדוני היושב ראש, אנחנו הסכמנו אתך באמת מתוך אחריות של האופוזיציה שכסף לא ילך לאיבוד לוותר על הנוהל כהגדרתו, כפי שנקבע ואני מקבל על השולחן כרגע שתי העברות תקציביות שאולי הן חשובות, אחת היא לדרישתו של חבר הכנסת דוד ביטן.

מיקי לוי: האם זה מתוך הארבעים מיליון שקלים שדוד ביטן קיבל?

דוד ביטן: לא קיבלתי ארבעים מיליון.

מיקי לוי: לא יודע.

מיקי לוי: כתוב כאן עבור דוד ביטן.

דוד ביטן: לא קיבלתי.

מיקי לוי: כתוב.

דוד ביטן: אני מסביר לך שאלה דברים שונים בבסיס התקציב.

מיקי לוי: כתוב כאן: מול חבר הכנסת דוד ביטן.

מיקי לוי: אני יודע לקרוא.

דוד ביטן: אבל אני לא מקבל את זה אישית.

מיקי לוי: אז נוריד את זה.

דוד ביטן: זה לא אישי.

מיקי לוי: דוד, זה לא אישי כלפיך.

מיקי לוי: יש לחבר הכנסת מיקי מכלוף זוהר עוד 1.300 מיליון שקלים.

מיקי לוי: אדוני, באנו מתוך אחריות להגיד שכסף לא ייזרק ולא ילך לאיבוד והוא לא הולך לאיבוד כי אם הוא חוזר לאוצר, הוא חוזר להחזרה.

דוד ביטן: בזמנך היו העברות כאלה?

מיקי לוי: כן.

מיקי לוי: אבל לא כאלה.

מיקי לוי: אני אענה לך.

דוד ביטן: גפני, היה להם או לא היה להם?

מיקי לוי: בוודאי.

מיקי לוי: אני נותן לך מספרים.

מיקי לוי: אני אומר שהיה.

מיקי לוי: היה מתוך משרד בתוך משרד.

משה גפני: היה.

דוד ביטן: היה או לא היה?

משה גפני: היה.

דוד ביטן: אני אומר לך שאלה לא כספים שהולכים אלינו אלא אלה כספים שהולכים למטרות ציבוריות.

סתיו שפיר: איזה מטרות ציבוריות?

דוד ביטן: אין שום בעיה עם זה.

סתיו שפיר: ביטלתם את הנוהל כדי להעביר עוד כספים ליהודה ושומרון בדילים פוליטיים ואתה אומר כאן מטרות ציבוריות?

דוד ביטן: הכנסת היא לא חותמת גומי.

מיקי לוי: אני הייתי ברשות דיבור.

מיקי לוי: תגן עלי.

מיקי לוי: דוד ביטן מנצל את תפקידו כמרכז הקואליציה ומשתלט על הדיון.

דוד ביטן: למה אני משתלט?

דוד ביטן: אני חבר ועדת כספים בדיוק כמוך.

מיקי לוי: בסדר, אבל אני מדבר.

דוד ביטן: אני הולך לוועדת הכנסת.

מיקי לוי: יופי.

מיקי לוי: תלך.

מיקי לוי: מצוין.

מיקי לוי: אני חייב תשובה לביטן.

מיקי לוי: כן העברנו בתוך המשרדים 42 מיליארד שקלים.

מיקי לוי: השנה העבירו מעל תשעים מיליארד שקלים.

דוד ביטן: מה זה שייך?

מיקי לוי: מה זה מה זה שייך?

דוד ביטן: אתם העברתם או לא?

מיקי לוי: כן.

מיקי לוי: אני רוצה להסביר לך משהו בנושא תקציב.

דוד ביטן: אני הולך להגיש הצעת חוק ואני מאמין שגם האוצר יתמוך בה וגם אתם תתמכו בה.

דוד ביטן: זה שחבר כנסת מבקש שינוי תקציב מסוים, זה לא כסף ייחודי.

סתיו שפיר: איך זה לא כסף ייחודי?

דוד ביטן: זה לא כסף ייחודי.

מיקי לוי: שיהיה בבסיס התקציב.

סתיו שפיר: אתה רוצה להפוך את כל תקציב המדינה למסחרה פוליטית.

דוד ביטן: אין כאן כסף ייחודי.

סתיו שפיר: אתה רוצה להפוך את כל תקציב המדינה למסחרה פוליטית.

סתיו שפיר: זה מה שאתה רוצה.

משה גפני: מיקי רוזנטל, בבקשה.

מיקי רוזנטל: אתה ביקשת מאתנו בשבוע שעבר לשנות את הנוהל למשך מספר ימים, להשהות את הנוהל מתוך דאגה אמיתית לזה שאפשר יהיה לבצע.

מיקי רוזנטל: אנחנו לא הצבענו בעד אבל השתדלנו לגלות אחריות בעניין הזה.

מיקי רוזנטל: אבל זה עולם אחר.

מיקי רוזנטל: מה שמביאים לנו הבוקר, מגישים לנו כספים פוליטיים שאין להם שום קשר לניצול תקציב.

מיקי רוזנטל: א לשם כך אנחנו הסכמנו וגילינו אחריות ואני מבקש ממך אדוני לא להצביע על זה עכשיו.

מיקי רוזנטל: זה פשוט לא ראוי.

מיקי רוזנטל: זה לא שייך לחבר כנסת מסוים זה או אחר.

מיקי רוזנטל: העובדה שמניחים עכשיו, כמה דקות לפני הישיבה, הצעה כזאת, לא לשם כך אנחנו עשינו את השינוי.

מיקי רוזנטל: אני מבקש ממך לא להצביע על זה.

משה גפני: אני מבקש להשיב.

משה גפני: לגבי הנושא של הייעוץ המשפטי.

משה גפני: יש ייעוץ משפטי לוועדה.

משה גפני: נקודה.

סתיו שפיר: איפה?

משה גפני: את לא יכולה לשאול אותי איפה.

סתיו שפיר: הוא לא כאן.

משה גפני: אז הוא לא כאן.

סתיו שפיר: איפה הוא נמצא?

סתיו שפיר: הוא נעלם?

סתיו שפיר: ייעוץ משפטי שקוף?

משה גפני: אני לא יודע לענות מה שאני לא יודע.

סתיו שפיר: אבל איפה הייעוץ המשפטי?

משה גפני: אני לא יודע לענות מה שאני לא יודע.

משה גפני: אני רק משיב לך.

משה גפני: שאלת שאלה.

משה גפני: הייעוץ המשפטי נמצא כאן.

משה גפני: נמצאת עדי.

סתיו שפיר: עדי היא מתמחה.

סתיו שפיר: אני לא רוצה חלילה לפגוע בה אבל היא מתמחה.

משה גפני: את רוצה להיכנס לדבריי?

משה גפני: לא רוצה לענות על זה.

משה גפני: אין ייעוץ משפטי.

משה גפני: הכול בסדר.

סתיו שפיר: אתה יכול להסביר למה אין?

משה גפני: לא.

משה גפני: אני לא אשיב לך.

משה גפני: אני הולך להשיב לך בכנות ובתום לב.

משה גפני: את לא נותנת לי לענות לך.

סתיו שפיר: מצטערת.

סתיו שפיר: תשיב בבקשה.

משה גפני: דיברתי עם היועצת המשפטית של הוועדה לפני הישיבה.

משה גפני: דיברתי אתה אתמול.

משה גפני: עוד לא ידעתי לגבי ההעברה האחרונה הזאת.

משה גפני: לא משנה.

משה גפני: לא אביא את זה עד שלא יגיעו נציגים של משרד הפנים, היועצים של השר.

משה גפני: אני רוצה להביא קודם את הדברים האחרים.

משה גפני: יש ייעוץ משפטי לוועדה.

משה גפני: נקודה.

סתיו שפיר: אבל איפה?

סתיו שפיר: איך אני יכולה לפנות לייעוץ המשפטי אם הוא לא יושב כאן?

משה גפני: כמו שפנית.

משה גפני: לא פנית?

סתיו שפיר: הוא לא יושב כאן בדיון.

משה גפני: בסדר, אבל לא פנית?

משה גפני: אגב, אני רוצה להגיד לך שהיו שנים בהן בהעברות לא היה ייעוץ משפטי כי זה לא היה נושא משפטי.

סתיו שפיר: נושא מאוד משפטי בהעברות האלה כשיש דילים פוליטיים, הסכמים קואליציוניים.

משה גפני: בסדר, דילים פוליטיים.

סתיו שפיר: היה יושב כאן ייעוץ משפטי.

משה גפני: בסדר.

משה גפני: סתיו, אני לא יודע לענות יותר מזה.

משה גפני: את יכולה לפנות לשגית, אני אתן לך את מספר הטלפון שלה, את יכולה לפנות לאיל ינון, אני אתן לך את מספר הטלפון שלו.

משה גפני: לוועדה יש יועצת משפטית.

משה גפני: יש יועץ משפטי לכנסת.

סתיו שפיר: כל מה שנעשה מאחורי הקלעים, לא לפרוטוקול הדיון?

משה גפני: את מתארת לעצמך שאם מישהו מהם היה אומר לי לא לעשות את זה, לא הייתי עושה את זה.

משה גפני: שלא תהיה טעות.

משה גפני: מישהו חושב כאן אחרת?

משה גפני: עכשיו דיברתי אתה.

משה גפני: עוד לא ידעתי על הפנייה הזאת, אבל עכשיו דיברתי אתה, לפני הישיבה.

משה גפני: היא שולחת את עדי ואני לא מתערב בלשכה המשפטית, את מי שולחים.

סתיו שפיר: אנחנו רוצים לשמוע את פרטי ההתייעצות הזאת.

סתיו שפיר: אנחנו רוצים להבין.

משה גפני: זה לגבי הנושא הזה.

משה גפני: לגבי הנושא של ההעברות, אנחנו קודם כל נדון ונצביע על ההעברות בהן יש פיתוח.

משה גפני: עם ההעברה הזאת של משרד הפנים, אני אמתין עד שיבואו הנציגים מלבד הנציגים שנמצאים כאן שאני מכבד אותם והם יצטרכו להסביר את הדבר הזה.

משה גפני: אני ביקשתי שיבוא יועץ שר הפנים ויגיד בדיוק מה קורה עם העניין הזה, האם מדובר בבקשה דחופה או שמדובר בבקשה שיכולה להידחות.

משה גפני: אני עובר להעברות הרגילות שהגיעו כבר קודם.

משה גפני: העברות מספר 460 עד 463 - חינוך, פיתוח.

משה גפני: מי מסביר?

<דניאל לורברבוים: אני אסביר.

משה גפני: ומי מסביר את פיתוח הפריפריה?

משה גפני: לא תחבורה אלא פיתוח פריפריה.

משה גפני: כתוב משרד ראש הממשלה, פיתח הפריפריה, הנגב והגליל.

משה גפני: פנייה מספר 469.

<דניאל לורברבוים: אחד אתנו יסביר אותה.

משה גפני: יש פיתוח התחבורה – 468 ו-459.

משה גפני: נלך לפי הסדר.

משה גפני: העברות מספר 460 עיד 463.

<דניאל לורברבוים: רפרנט חינוך, אגף התקציבים, משרד האוצר.

<דניאל לורברבוים: הפנייה נועדה להעביר סך של מאתיים מיליון שקלים לבניית כיתות לימוד חדשות.

<דניאל לורברבוים: לקראת סוף השנה מתבהרת התמונה של הביצוע בפועל.

<דניאל לורברבוים: בגלל שמדובר בסעיף שעובד לפי הרשאות המזומן הוא תלוי ביצוע של הרשויות.

<דניאל לורברבוים: עכשיו לקראת סוף השנה אנחנו מקבלים תמונה בהירה ומבקשים להעביר את הכסף הזה.

משה גפני: תחזור.

<דניאל לורברבוים: מדובר בסעיף פיתוח שעובד לפי הרשאות להתחייב.

<דניאל לורברבוים: המזומן בהתאם לביצוע של הרשויות בפועל.

<דניאל לורברבוים: לקראת סוף השנה, בימים האחרונים של השנה, אנחנו מקבלים תמונה בהירה של מה שבעצם קרה במהלך השנה ועכשיו אנחנו יודעים שזה מה שחסר לנו וזה מה שאנחנו מבקשים להעביר.

סתיו שפיר: מה קרה במהלך השנה?

<דניאל לורברבוים: הפעילות עובדת כך: משרד החינוך מביא ואוצ'ר של כיתה לרשות המקומית בשווי איקס שקלים.

<דניאל לורברבוים: הרשות המקומית יכולה לבצע את זה בשנה, יכולה לבצע את זה בחמש שנים והיא מקבלת את הכסף בהתאם לביצוע.

<דניאל לורברבוים: היא מביאה את הקבלות למשרד החינוך ומשרד החינוך משלם.

<דניאל לורברבוים: הכסף הזה של הרשויות כבר יצא ומשרד החינוך צריך לזכות אותן בגינה.

סתיו שפיר: כמה כיתות חדשות נבנו?

<דניאל לורברבוים: סך הכול ב-2016?

<דניאל לורברבוים: סביב ה-1,800.

<דניאל לורברבוים: הרשאות שניתנו.

מיקי לוי: כמה נבנו בפועל?

<דניאל לורברבוים: בפועל, שסיימו?

<דניאל לורברבוים: אנחנו מתקצבים את ההרשאה.

<דניאל לורברבוים: זאת אומרת, אנחנו נתנו 1,800 כיתות שייבנו.

<דניאל לורברבוים: כמה כיתות גמרו לבנות בשנת 2016, את הנתונים האלה אין לי.

מיקי לוי: יש מישהו במשרד החינוך שבודק את העניין הזה ויכול לומר האם הכסף הזה נוצל?

מיקי לוי: הרי מי שאחראי על הבנייה בסופו של דבר זאת הרשות המקומית.

<דניאל לורברבוים: כל כיתה שיוצאת, בסוף נבנית.

<דניאל לורברבוים: שי כיתות שנבנות בשנה ויש כיתות שנבנות בחמש שנים.

מרדכי יוגב: אם לא מממשים, הם עושים צרות.

מרדכי יוגב: משלוש שנים ומעלה הם מתחילים לשאול שאלות.

מיקי רוזנטל: אבל אם הדבר הזה תוקצב, למה הכסף הזה נמצא ברזרבה ולא בתקציב משרד החינוך?

<דניאל לורברבוים: כמו שציינתי, קשה מאוד בתחילת שנה לחזות את כמות הביצוע שהרשויות יוציאו.

מיקי רוזנטל: את זה הבנתי.

מיקי רוזנטל: ברור לי שאי אפשר לחזות.

מיקי רוזנטל: זה כסף שמיועד לחינוך ואם הוא לא ינוצל השנה, הוא ינוצל בשנה הבאה כמו שאתה אומר.

מיקי רוזנטל: גם אם לא יסיימו השנה את הכיתה, יסיימו אותה בשנה הבאה.

מיקי רוזנטל: למה זה לא נמצא בתקציב משרד החינוך?

מיקי רוזנטל: כמות הכסף שנמצאת ברזרבות במדינת ישראל, אין לה אח ורע באף תקציב של אף מדינה בעולם.

מיקי רוזנטל: אין לה אח ורע.

מיקי רוזנטל: אתם מחזיקים כספים ברזרבות שאחר כך אנחנו מצביעים על תקציב שאין לו שום משמעות ואחר כך מעבירים את זה מסעיף לסעיף.

מיקי רוזנטל: למה זה לא בתקציב משרד החינוך?

משה גפני: זאת שאלה שחוזרת על עצמה כל הזמן כי יש כמות גדולה של העברות.

משה גפני: השאלה למה צריך כל כך הרבה ברזרבה.

משה גפני: אדוני המנכ"ל, בבקשה, בוא תשב לידינו.

סתיו שפיר: למה זה לוקח מהעברות לקופות חולים?

<דניאל לורברבוים: העברות לקופות חולים גם עובדות בהרשאה להתחייב.

משה גפני: איך הגעת לקופות חולים?

סתיו שפיר: משם מקצצים את הכסף.

<דניאל לורברבוים: משם מביאים 29.5 מיליון שקלים.

מיקי לוי: תראה מאיפה המקורות.

<דניאל לורברבוים: גם בקופות החולים עובדים בהרשאה.

<דניאל לורברבוים: זאת אומרת, היה שם מזומן שלא נוצל.

<דניאל לורברבוים: מזומן שלא נוצל, ינוצל בשנה הבאה ובינתיים את הכסף הזה לוקחים לאן שכן צריך, שזה בניית כיתות לימוד.

סתיו שפיר: איך הכסף לא נוצל?

<דניאל לורברבוים: זה לא פוגע בפעילות של הסעיף כי הסעיף הוא בהרשאות.

<דניאל לורברבוים: משרד הבריאות עובד בהרשאות בתקנה הזאת.

<דניאל לורברבוים: הפעילות שלו היא לא במזומן.

<דניאל לורברבוים: היא מתקצבת את המזומן בהתאם לפעילות.

סתיו שפיר: בהקשר של משרד החינוך אתה אמרת שהכסף כבר למעשה יצא מהרשויות ועכשיו צריך להעביר את ההרשאה.

<דניאל לורברבוים: נכון.

סתיו שפיר: המקרה של קופות החולים הוא אותו סיפור?

סתיו שפיר: הכסף כבר יצא?

<דניאל לורברבוים: לא.

<דניאל לורברבוים: זה כסף שלא יצא ויש להם שם עודפים ומעבירים אותם למקומות שכן צריך.

<דניאל לורברבוים: זה לא אומר שהפעילות תיפגע.

<דניאל לורברבוים: ישלמו על הפעילות הזאת בשנה הבאה.

מיקי רוזנטל: בקיצור, אין לך תשובה על הרזרבות.

מיקי רוזנטל: נכון?

מיקי רוזנטל: זה לא אתה.

מיקי רוזנטל: אף פעם לא מקבלים על זה תשובה.

מיקי רוזנטל: ברזרבה מחזיקים מיליארדים.

מרדכי יוגב: למה אתם לא עושים את זה כתב"ר?

מרדכי יוגב: תקצה לשלוש שני, תקצה לחמש שנים, שזה זמן.

משה גפני: אתה אומר להם להקצות לשלוש שנים?

משה גפני: הם לא יודעים להקצות לשבוע הבא.

מרדכי יוגב: אם החלטת שצריך לעשות כיתת לימוד בשלומי, נתת לשלומי איקס כסף, 140 אלף שקלים, ברור שלא תמיד אפשר בשנה כי צריך אישור מהנדס, אישור קרקע, בעיות עם הקבלן וכולי.

מרדכי יוגב: לקח שלוש שנים, אז תן את זה בתב"ר.

<דניאל לורברבוים: כך זה בדיוק עובד.

<דניאל לורברבוים: אנחנו נותנים להם תב"ר וכל פעם שהוא משלם את הכסף, הוא מקבל אותו.

משה גפני: מי בעד אישור פניות מספר 460 עד 463?

משה גפני: מי נגד?

משה גפני: מי נמנע?

משה גפני: בעד – 4

משה גפני: פניות מספר 460 עד 463 נתקבלו.

משה גפני: הפניות אושרו.

משה גפני: פניות מספר 468 ו-459, תחבורה.

<אלי מורגנשטרן: רפרנט תחבורה, אגף התקציבים, משרד האוצר.

<אלי מורגנשטרן: הפנייה הזו מגדילה את תקציב המזומן של פיתוח במשרד התחבורה בסך של כ-300 מיליון שקלים.

<אלי מורגנשטרן: למעשה מדובר על הקדמת ביצוע על ידי חברות הביצוע של משרד התחבורה שזה אירוע שבאופן כללי מאוד משמח אותנו, רק שתמיד כשנערכים לתקציב, אנחנו לא יכולים לדעת בדיוק את קצב הביצוע של החברות.

<אלי מורגנשטרן: קיבלנו הכנסות מקק"ל ומרשות מקרקעי ישראל שהגיעו רק עכשיו בסוף השנה.

משה גפני: מה זה עכשיו?

משה גפני: מתי הגיעו.

<אלי מורגנשטרן: הגיעו לפני שבוע.

<אלי מורגנשטרן: לכן אנחנו עושים את ההתאמות בתוך התקציב כדי שנוכל לשלם לקבלנים השנה.

משה גפני: כמה כסף קיבלתם מהקק"ל ומרשות מקרקעי ישראל?

<אלי מורגנשטרן: בסביבות ה-250 מיליון שקלים.

<אלי מורגנשטרן: זה יותר קרוב ל-290 מיליון, אבל מה שרואים כאן זה 250.

משה גפני: מה עוד קיבלתם חוץ מהקק"ל?

<אלי מורגנשטרן: קיבלנו מרשות מקרקעי ישראל תשעים מיליון שקלים שהם משלמים על כל מיני פעילויות של דיור שמבוצע על ידי משרד התחבורה.

משה גפני: זה הכול סוף שנה?

<אלי מורגנשטרן: כן.

משה גפני: זאת אומרת, אתם עשירים.

<אלי מורגנשטרן: כן.

מיקי רוזנטל: ככל שיש להם יותר כסף, כך הפרויקטים מתעכבים.

מיקי רוזנטל: יש כאן כסף להארכת הקו של הרכבת בירושלים.

משה גפני: צודק.

משה גפני: ככל שיש לכם יותר כסף, הפרויקטים מתעכבים.

מיקי רוזנטל: אלה ממע"צ גנבו כסף בלי הכרה.

מיקי רוזנטל: לפחות מיליארד שקלים.

<איתן טי: זה לא הוגן לומר את זה.

מיקי רוזנטל: זה לא הוגן?

מיקי רוזנטל: אבל זה נכון.

מיקי רוזנטל: אולי זה לא הוגן, אבל זה נכון.

מיקי רוזנטל: הניהול הכספי שלכם הוא שערורייה, בלי קשר לגניבות ולשחיתות.

מיקי רוזנטל: אין מכרז שלא עשיתם שלוש פעמים.

מיקי רוזנטל: אתם לומדים על גב הציבור אבל כספי ציבור יורדים לטמיון בכל הפרויקטים.

מיקי רוזנטל: אתה רוצה שאני אזכיר לך את הרכבת התורכית שעשיתם הערכה של שיפוץ הקו לירושלים?

מיקי רוזנטל: אתה רוצה לשמור סיפור על הקו לירושלים?

מיקי רוזנטל: 800 מיליון שקלים ירדו לטמיון.

משה גפני: זה נכון.

משה גפני: האנשים עמדו לדין על זה.

משה גפני: אני דיברתי עם אנשים בכירים ביותר, אני כמובן לא אומר שמות, במשרד התחבורה והם אמרו שדברים מתעכבים בגלל שהיו שם אי סדרים.

<איתן טי: אנחנו מדברים על חברת נתיבי ישראל, שם התגלו אי סדרים.

משה גפני: כן.

משה גפני: אני מדבר על חברת נתיבי ישראל.

מיקי רוזנטל: ומע"צ?

<איתן טי: אתה כרכת הכול.

<איתן טי: אמרת כל החברות.

מיקי רוזנטל: לא כרכתי שום דבר.

מיקי רוזנטל: אמרתי שהניהול שלכם הוא שערורייתי.

מיקי רוזנטל: אתה רוצה שאני אתן לך דוגמאות?

מיקי רוזנטל: אני יכול לתת לך עשרות דוגמאות.

מיקי רוזנטל: קח למשל כדוגמה את הקו לירושלים הקודם ששיפצתם את המסילה התורכית עם 800 מיליון שקלים והארכתם את זמן הנסיעה ברכבת משעתיים לירושלים לשעתיים וחצי.

מיקי רוזנטל: 800 מיליון שקלים.

מיקי רוזנטל: אתה רוצה עוד דוגמאות?

משה גפני: לא.

משה גפני: די.

משה גפני: עזוב.

משה גפני: הוא לא מתכוון אליך חס וחלילה.

משה גפני: הוא מתכוון לנושא שכולנו מכירים, לצערנו הרב.

משה גפני: אני ביקשתי במסגרת הוועדה במשרד התחבורה ואמרו לי באופן רשמי שיש בעיה והנושא מתעכב בגלל שיש בעיות.

משה גפני: הוא צודק.

משה גפני: אני לא יודע את כל הפרטים אבל הוא צודק.

משה גפני: לא צריך להגן על מה שלא צריך להגן.

משה גפני: צריך להגן על מה שצריך להגן.

משה גפני: הסברתם את ההעברה יפה מאוד אבל ההערה של מיקי רוזנטל היא נכונה.

סתיו שפיר: עוד לא סיימנו את ההסברים.

סתיו שפיר: רק התחלנו.

סתיו שפיר: כל פרויקט כזה, ממתי עד מתי נמשך וכמה כסף הועבר לפרויקט עד כה?

סתיו שפיר: כל אחד מארבעת הפרויקטים.

סתיו שפיר: כמה עוד צפוי לעבור לפרויקט?

<איתן טי: פרויקט שז"ר, פרויקט הכניסה לעיר ירושלים, אומדנו כמיליון וחצי שקלים.

<איתן טי: חלקו מתקציב רמ"י ורובו מתקציב תחבורה.

<איתן טי: התחבורה, כ-900 מיליון שקלים.

<איתן טי: מדובר בפרויקט שישנה את כל הכניסה לעיר ירושלים.

<איתן טי: זה פרויקט שכביש שז"ר יהיה תת קרקעי.

<איתן טי: כל התנועה שנכנסת לירושלים לא תצטרך לעמוד שם ברמזורים.

סתיו שפיר: לאורך כמה שנים ומה היעד?

<איתן טי: בעיקרון הפתיחה היא בשלבים.

<איתן טי: זה משתלב עם קו הרכבת המהירה שמגיעה לירושלים.

<איתן טי: בונים שם חניון תת קרקעי ל-1,400 כלי רכב.

<איתן טי: הפתיחה של החניון צפויה להיות באזור 2019 והפרויקט בכללותו ב-2020.

<איתן טי: זה פרויקט שז"ר.

סתיו שפיר: כמה זמן נמשך כל הפרויקט, מהתחלה ועד הסוף?

<איתן טי: תלוי מה מגדירים התחלה.

<איתן טי: אם מתחילים מהמכרז הראשון שיצא - - -

סתיו שפיר: מרגע שהוחלט על הפרויקט.

<איתן טי: קרוב לעשור.

<איתן טי: כולל תכנון.

סתיו שפיר: קו הרכבת הקלה.

<איתן טי: קו הרכבת הקלה, אומדנו 16.1 מיליארד שקלים.

<איתן טי: משך הביצוע הוא שבע שנים.

<איתן טי: התכנון כמובן החל הרבה לפני.

<איתן טי: אפשר לדבר אפילו על יותר מעשור.

סתיו שפיר: ממתי?

<איתן טי: תלוי מה מחשיבים תכנון.

<איתן טי: השלבים הראשונים היו עוד בתקופת גולדה מאיר.

<איתן טי: התכנון האמיתי, אני חושב שהוא נערך כחמש שנים אבל אני לא בטוח.

זאב בנימין בגין: היושב ראש, כשהתקבלה ההחלטה בעיריית ירושלים על הקמת רכבת חשמלית, זה היה בעירייה העותומנית ב-1907.

זאב בנימין בגין: ההחלטה ידועה, רשומה ועובדה שזה מתבצע.

זאב בנימין בגין: יש רכבת חשמלית ולכן אני מציע לא לאבד תקווה.

זאב בנימין בגין: אני מהמשתמשים ברכבת הזאת.

זאב בנימין בגין: ההחלטה התקבלה יחד עם הקמת פנסי תאורה במרכז העיר.

זאב בנימין בגין: אולי טעיתי ואולי זה היה ב-1910.

זאב בנימין בגין: מאה שנים עוברות מהר.

מיקי רוזנטל: בקושטא עשו את זה יותר מהר.

סתיו שפיר: הפרויקט השלישי.

<איתן טי: הארכות ושלוחות של הקו הנוכחי הקיים בירושלים.

<איתן טי: פרויקט שכולם מרגישים את הסדרי התנועה כשאתם מגיעים לאזור הזה.

<איתן טי: יש הארכה מגשר המיתרים לגבעת רם, לקמפוס האוניברסיטה.

<איתן טי: זאת הארכה אחת.

<איתן טי: הארכה שנייה היא בתוך פסגת זאב עד נווה יעקב.

<איתן טי: הארכה שלישית היא בית החולים הדסה וזאת ההארכה הכי משמעותית שיש לה את הביקושים הכי גבוהים.

סתיו שפיר: כמה כסף?

<איתן טי: האומדן הכולל הוא כ-3.5 מיליארד שקלים, מתוכם כבר בוצעו כמיליארד שקלים ואנחנו כרגע במשא ומתן עם הזכיין הנוכחי להשלמת הפרויקט.

מיקי לוי: יש שם טעות בהערכת המכרז של 300 מיליון שקלים?

<איתן טי: לא.

<איתן טי: נראה לי שאתה מתכוון לרכבת הקלה בתל אביב.

מיקי רוזנטל: במסגרת פרויקט החשמול, זה החשמול של הקו ירושלים-תל אביב?

מיקי רוזנטל: הקו עצמו?

<איתן טי: פרויקט החשמול כולל את החשמול של כמעט כל רשת הרכבות בישראל.

מיקי רוזנטל: אני יודע.

מיקי רוזנטל: אומרים כאן קטרים חשמליים.

מיקי רוזנטל: זה קו ירושלים-תל אביב?

<איתן טי: לא.

<איתן טי: הקטרים האלה ישמשו את כל רשת הרכבות בישראל.

<איתן טי: הראשון ביניהם יהיה A-1.

מיקי רוזנטל: אני מבקש לשאול שתי שאלות.

מיקי רוזנטל: יש סעיפים תקציביים שונים - אבל אולי אני טועה בעניין הזה ולכן אני זהיר – לפרויקט החשמול שהלך למכרז.

מיקי רוזנטל: תכף אני אשאל אותך גם מה קרה.

מיקי רוזנטל: אני קראתי שעוד פעם יש איזשהו עיכוב במכרז החשמול.

מיקי רוזנטל: מה המשמעות של זה לגבי מתי יופעל הקו ירושלים-תל אביב.

מיקי רוזנטל: הדבר השני הוא שיש סעיף תקציבי אחר לקטרים החשמליים או להצטיידות לחשמול.

מיקי רוזנטל: כאן אתם כותבים את זה במסגרת פרויקט החשמול.

מיקי רוזנטל: זה סעיף תקציבי אחר.

מיקי רוזנטל: הקטרים עצמם.

<איתן טי: נכון.

<איתן טי: לקטרים עצמם יש תקנה ספציפית של רכש נייד.

מיקי רוזנטל: רכש שהוא לא במסגרת פרויקט החשמול.

<איתן טי: נכון.

מיקי רוזנטל: אז למה אתם כותבים שזה פרויקט החשמול?

<איתן טי: כי הרכש הנייד הזה הוא תת פרויקט בתוך החשמול.

<איתן טי: החשמול הוא מגה פרויקט.

<איתן טי: זה כולל גם רכש נייד, גם מערכות איתות, מערכות תקשורת, מערכות של מסילות.

<איתן טי: החשמול כולל מספר סעיפים.

מיקי רוזנטל: אני חושב שאתם עושים כאן טעות.

מיקי רוזנטל: זה טכני יותר ולכן אני שואל לגבי הפרסומים שהיו לגבי עיכוב נוסף של פרויקט החשמול.

מיקי רוזנטל: אם כן, אם זה נכון, מתי עם ישראל ייהנה מנסיעה ברכבת מתל אביב לירושלים?

<איתן טי: משרד התחבורה מעריך ועומד מאחורי ההערכות האלה שקו הרכבת ייפתח על פי תכנית ב-2018.

משה גפני: בלי נדר.

מיקי רוזנטל: עוד לא שמו אפילו עמוד אחד לאורך הדרך בחשמל.

מיקי רוזנטל: נכון?

משה גפני: למה אתה מערער על זה?

משה גפני: תראה איזו אופטימיות שידר בני בגין.

זאב בנימין בגין: יש לי פרספקטיבה.

מיקי רוזנטל: נכון.

מיקי רוזנטל: אתה גם מומחה יותר בשכבות גיאולוגיות אבל אני יותר מומחה ממך, לצערי, ואני אומר את זה בשיא הצניעות, לקריסתו של כסף ציבורי לתוך התהום.

מיקי רוזנטל: אני מומחה בזה.

מיקי רוזנטל: אני רוצה תשובה.

משה גפני: הוא אמר, 2018.

מיקי רוזנטל: המכרז של החשמול הסתיים?

מיקי רוזנטל: אם הוא לא הסתיים, איך אתה יכול להגיד שהרכבת תיסע, אם עוד אין זוכה ועוד לא שמו עמוד ולא שמו חוט חשמל אחד?

מיקי רוזנטל: איך זה יכול להיות?

מיקי רוזנטל: או שאני לא מבין כלום.

<איתן טי: את הפרטים האלה אני פחות מכיר.

<איתן טי: למיטב זיכרוני, הפרויקט הסתיים אבל אני לא בטוח במאה אחוזים.

<איתן טי: אני יכול לבדוק ולהחזיר לך תשובה.

משה גפני: תן לנו תשובה.

משה גפני: בסדר.

משה גפני: כנראה הנושא הזה יבוא לכאן כמה פעמים.

משה גפני: כנראה הוא לא מסתיים.

מיקי רוזנטל: כן.

משה גפני: אני שמח שהתרעת על העניין הזה.

מיקי רוזנטל: אני אומר לך, הלוואי שהתחזיות יתממשו.

משה גפני: הוא אומר שהרכבת תיסע.

מיקי רוזנטל: כן, אבל הניסיון מלמד שאם המכרז לא הסתיים, עוד אין זוכה, עוד לא שמו עמוד חשמל אחד, ואתה יודע כמה עמודים צריכים לשים?

משה גפני: אנחנו מבקשים תשובה.

משה גפני: תן לנו תשובה.

משה גפני: אנחנו כמובן נעביר את התשובה למיקי רוזנטל ולכל חברי הוועדה.

משה גפני: זה חשוב לכולם לדעת מתי הרכבת נוסעת, מה עם המכרז הזה ונדע את אשר לפנינו.

משה גפני: נדע מה עושים בהמשך ולא פתאום שינחתו עלינו.

מיקי רוזנטל: שהתשובה תנחת כאן עוד החודש ולא בשנה הבאה.

משה גפני: בסדר.

משה גפני: מי בעד אישור פניות מספר 468 ו-459?

משה גפני: מי נגד?

משה גפני: מי נמנע?

משה גפני: בעד – רוב

משה גפני: פניות מספר 460 עד 463 נתקבלו.

משה גפני: הפניות אושרו.

משה גפני: פנייה מספר 469, פיתוח הפריפריה, הנגב והגליל.

<אריאל יוצר: בוקר טוב לכולם.

<אריאל יוצר: רכז פנים ושלטון מקומי, אגף התקציבים, משרד האוצר.

<אריאל יוצר: הפנייה שמונחת לפניכם היא פנייה שמגיעה בעקבות סיכום פוליטי של חבר הכנסת זוהר וחבר הכנסת ביטן בסך של 16.9 מיליון שקלים בהרשאה להתחייב.

מיקי לוי: אתה מערבב.

מיקי לוי: 469 זה של ביטן ו-470 היא של זוהר.

מיקי לוי: לכל אחד נתנו העברה תקציבית כדי לכבד אותם.

משה גפני: אתם טועים.

משה גפני: גם אני חשבתי כמוכם.

<אריאל יוצר: אני אסביר.

<אריאל יוצר: 470, אני עוד מעט אסביר אותה.

<אריאל יוצר: היא פנייה של משרד הפנים והיא לא קשורה לשום הסכם פוליטי ועוד מעט אני אסביר אותה.

<אריאל יוצר: פנייה מספר 469 שמונחת לפניכם, אני מסביר אותה עכשיו.

<אריאל יוצר: זאת פנייה בסך 16.9 מיליון שקלים.

<אריאל יוצר: היא תוצאה של הסכם פוליטי של חבר הכנסת זוהר וחבר הכנסת ביטן.

<אריאל יוצר: מטרת הפנייה היא לתקצב את משרד הפריפריה החברתית ונגב גליל בסכום שמונח לפניכם לטובת פיתוח מוסדות ציבור.

<אריאל יוצר: בהתאם להנחיית היועץ המשפטי לממשלה, הסכמים פוליטיים מותנים באישור היועץ המשפטי של המשרד ובאישור היועץ המשפטי של האוצר.

<אריאל יוצר: שני האישורים המשפטיים האלה התקבלו.

מיקי רוזנטל: מה זה התקבלו?

מיקי רוזנטל: אתה רוצה להגיד לי שהיועץ המשפטי אישר שהכסף יועבר למוסדות ציבור בלי פירוט איזה מוסדות ציבור?

מיקי רוזנטל: האם זה בית כנסת, האם זה בית ספר, האם זה אולם ספורט על שם מיקי זוהר?

מיקי רוזנטל: מה?

סתיו שפיר: מי מתפעל את המוסדות האלה?

סתיו שפיר: מי אחראי על הבנייה?

מיקי רוזנטל: אני רוצה שיהיה לו אולם.

מיקי רוזנטל: אני דואג לאינטרסים שלך.

מיקי רוזנטל: אני דואג לך.

סתיו שפיר: עוד דבר.

סתיו שפיר: הכספים במשרד, אלה כספי תמיכות או שזה תקצוב ישיר?

<אריאל יוצר: ככלל, רוב הכספים הם בנגב גליל.

סתיו שפיר: לא יכול להיות שבהעברות כאלה לא יהיה כאן יועץ משפטי.

מיקי רוזנטל: אני לא מאמין שיועץ משפטי נותן אישור למשהו כזה כללי.

מיקי רוזנטל: אין דבר כזה.

<אריאל יוצר: חבר הכנסת רוזנטל, אני לא אומר דברים שהם לא אמת לוועדה.

מיקי רוזנטל: אני לא אמרתי את זה.

סתיו שפיר: לא, יוצר, אל תיקח את זה עליך.

סתיו שפיר: לא כדאי.

מיקי לוי: אריאל, לאן הכסף הולך?

מיקי לוי: אתה עושה את עבודתך.

<אריאל יוצר: אין בעיה.

<אריאל יוצר: רק רציתי להדגיש.

משה גפני: אריאל, אני מבקש לדעת לאן הולך הכסף הזה.

<אריאל יוצר: אני אסביר.

<אריאל יוצר: גם בהתאם לנוהל של היועץ המשפטי לממשלה וגם בהתאם לכל כסף שמוקצה, הכסף מתוקצב בתוך תקנה.

<אריאל יוצר: לכל תקנה בתקציב המדינה יש כללים.

משה גפני: מה יש בתקנה הזאת?

<אריאל יוצר: התקנה הזאת נקראת תקנה לפיתוח מוסדות ציבור בפריפריה ובנגב ובגליל.

<אריאל יוצר: \

משה גפני: יש סעיף כזה?

<אריאל יוצר: כן, כמובן.

<אריאל יוצר: יש תקנה תקציבית כזו בתוך המשרד.

סתיו שפיר: מה המספר שלה?

<אריאל יוצר: זאת לא פעילות חדשה.

<אריאל יוצר: אני לא זוכר את המספר.

סתיו שפיר: מה שם התקנה?

<אריאל יוצר: אם אתם רוצים, אני אתן גם שם וגם מספר.

מיקי רוזנטל: כן, וגם את חוות הדעת של היועץ המשפטי.

<אריאל יוצר: אין בעיה.

<אריאל יוצר: לפני שתצביעו אני אתן שם ומספר.

מיקי רוזנטל: גם את חוות הדעת של היועץ המשפטי.

מיקי לוי: התקנה הזו מסירה את הצורך לבוא ולפרט לאן הולך הכסף?

סתיו שפיר: חייב להיות כאן ייעוץ משפטי.

סתיו שפיר: זה לא יכול להיות.

מיקי רוזנטל: אפשר להגיד שזה לצורכי ציבור, כל הסעיפים כאן לצורכי ציבור וללכת הביתה.

מיקי רוזנטל: מה זה מוסדות ציבור?

משה גפני: זה לא מה שהוא אמר.

מיקי רוזנטל: אדוני, בגלל שזה כסף פוליטי, אנחנו רוצים לדעת לאן הוא הולך.

<אריאל יוצר: אני אסביר הכול.

סתיו שפיר: יש כאן נציג של נגב וגליל?

מיקי לוי: אין.

משה גפני: הוא יצטרך להגיע.

סתיו שפיר: אני רוצה לשמוע בדיוק לפרטי פרטים איפה המוסדות האלה נמצאים, אם זה מועבר לגופים שבונים אותם – מי הם אותם גופים שבונים אותם, שפועלים בהם, לפי מה הוחלט לתעדף את המוסדות האלה על פני מוסדות ציבור אחרים.

סתיו שפיר: כל הפרטים האלה, צריך להיות כאן נציג של נגב וגליל כדי שיסביר לנו.

סתיו שפיר: העובדה שבהעברות פוליטיות, יש כאן גם המלצת יועץ משפטי שהן יפורטו בפני הוועדה, ולפרט בפני הוועדה זה לא רק להגיד שיש כאן הסכם פוליטי אלא זה לפרט מהו ההסכם הפוליטי, מתי הוא נחתם, על שום מה הוא נחתם ואת כל הפרטים שציינתי קודם.

סתיו שפיר: חייב להיות כאן יועץ משפטי של הוועדה כי אחרת יהיו כאן אחר כך עוד פרשות כמו פרשת ישראל ביתנו וועדת הכספים תהיה כאן החלק בצינור הזה שנתן לכסף לעבור בלי לבחון אותו כפי שצריך לבחון אותו.

סתיו שפיר: אסור שהוועדה תהיה חלק מהדבר הזה.

סתיו שפיר: זה יהפוך לפרשת שחיתות הרבה יותר גרועה, אם כך המצב יידרדר ותהיה פחות שקיפות ויותר הסכמים פוליטיים על כספי ציבור.

מיקי לוי: משרד הפנים אחראי על זה?

משה גפני: לא.

משה גפני: יגיע מישהו ממשרד הנגב והגליל.

<אריאל יוצר: למען הסדר הטוב והפרוטוקול.

<אריאל יוצר: אנחנו מקצים כספים בין אם הם פוליטיים ובין אם לא כל הקצאה מתבצעת על פי כללים, נהלים, קריטריונים שעברו אישור חשב ועברו אישור יועץ משפטי וגם הכספים האלה מתנהגים בדיוק אותו הדבר.

סתיו שפיר: גם העברות של ישראל ביתנו אז עברו את האישורים וגם ההעברות של החטיבה להתיישבות בפרשת החטיבה להתיישבות.

סתיו שפיר: אנחנו כאן כדי לפקח על הכסף ועם כל הכבוד, אריאל, אתה לא רוצה לקחת את זה על עצמך.

סתיו שפיר: זה התפקיד שלנו לפקח על הכסף הזה.

סתיו שפיר: אל תיקח אחריות על דברים שאולי גם אתה לא יודע לאן הם עוברים.

<אריאל יוצר: אני מסכים לגמרי.

<אריאל יוצר: זה התפקיד שלכם ואני לא אומר אחרת.

<אריאל יוצר: שנית, אני לוקח אחריות על בדיוק המציאות.

סתיו שפיר: אם כן, תן לנו פירוט של המוסדות האלה.

משה גפני: יבוא משרד הנגב והגליל.

משה גפני: אני מחכה לנציג משרד הנגב והגליל.

משה גפני: פנייה מספר 470 עד 471.

<אריאל יוצר: אני אתחיל.

<אריאל יוצר: אני אתן את כל הרקע וההיסטוריה.

<אריאל יוצר: הפנייה הזאת שמונחת לפניכם בסך של 1.6 מיליון שקלים היא למעשה תוצאה של ועדת מנכ"לים בין-משרדית.

<אריאל יוצר: למרות מה שנאמר, לא מדובר לא בהסכם פוליטי ולא בכסף פוליטי.

<אריאל יוצר: הצוות הזה למעשה מונה לאחר הנחיה של היועצת המשפטית במשרד האוצר והיועץ המשפטי לממשלה שביקש למעשה לבחון את התקנות האלה, את הצורך בהן, את השוויוניות שלהן, את הגובה שלהן.

<אריאל יוצר: הוועדה ישבה השנה על המדוכה, הוציאה דוח מסודר ומסקנות שבאופן עקרוני המסקנות אמרו שאנחנו מתחילים מתווה פוחת, חמש שנתי, בו כל שנה הכסף יופחת בהדרגה עד שיתבטל ומצד שני יתוקצבו מענקי פיתוח שיאפשרו לרשויות שמקבלות את הכסף הזה למעשה לפצות על אובדן ההכנסה שילך ויפחת לאורך חמש שנים, שהן שנות המתווה, עד שהוא למעשה ייעלם.

<אריאל יוצר: אלה מסקנות הוועדה.

<אריאל יוצר: הוועדה סיימה את העבודה שלה וחברי הצוות חתמו על הדוח.

<אריאל יוצר: לאור בקשה להגיע עם מסקנות הוועדה ליועץ המשפטי לממשלה לגבי התפיסה שהמענקים האלה דינים להתבטל על פני זמן כדיל תת לרשויות הרלוונטיות זמן הסתגלות, אנחנו מביאים כאן לאישור הוועדה רק חלק מהכסף, רק את החלק השוטף, את אותם 30.6 מיליון שקלים שהם כסף שהוא נמוך יותר מהתקציב שהתקבל לנושא הזה בשנה שעברה ולאחר שהיועץ המשפטי לממשלה ידון בסוגיה ויחליט האם הוא מקבל את המתווה שהוועדה המליצה או לחילופין מציע חלופה אחרת, במידה ומסקנות הוועדה יתקבלו במלואן, תבוא לכאן פנייה משלימה שלמעשה מתקצבת בהתאם לסכומים שהוועדה נקבה בהם גם את כספי הפיתוח.

משה גפני: אני מבקש לדעת.

משה גפני: בשנים עברו, גם כשהייתי באופוזיציה גם כשהייתי בקואליציה, אני טענתי שהכסף של ההתיישבות הצעירה לא שוויוני והוא מגיע לחלק מהישובים ולחלק מהישובים הוא לא מגיע, במקרה זה הישובים החרדים.

משה גפני: אני ביקשתי לדעת האם היועץ המשפטי לממשלה מאשר או משרד הפנים מאשר תכנית שהתכנית הזאת מפלה לרעה ישובים.

משה גפני: אני נלחמתי על העניין הזה ואני מבקש לדעת – אני אשאל גם את המנכ"ל – האם אין הפליה, עד הדוח של היועץ המשפטי לממשלה, בכסף הזה.

משה גפני: האם יש הפליה לרעה של ישובים שעומדים בקריטריונים האלה או שנבנים קריטריונים להוציא ישובים מסוימים מתוך ההתיישבות הצעירה?

<אריאל יוצר: אני אסביר.

משה גפני: אני מקבל כאן כל הזמן הודעות מראשי ישובים שמבקשים לא לאשר את זה.

<אריאל יוצר: אני אסביר ואז אני מניח שאתה תיתן למנכ"ל להבהיר.

משה גפני: בוודאי.

<אריאל יוצר: הוועדה דנה בכסף הזה כמכלול, האם אנחנו מקבעים אותו בתוך תקציב המדינה או למעשה הולכים לתוך מתווה פוחת ולבסוף הגיעה למסקנה שהכסף הזה ייכנס לתוך מתווה פוחת עד שייעלם למשך חמש שנים.

<אריאל יוצר: מי שאמור להקצות את הכסף, להחליט איך הוא מחולק, באיזה קריטריונים ולמי, מאז ומעולם היה משרד הפנים וגם עכשיו יהיה משרד הפנים.

<אריאל יוצר: הוועדה לא נדרשה בכלל לכללי החלוקה והם כולם נמצאים באחריות ובסמכות משרד הפנים.

סתיו שפיר: גפני, עוד לא קבלנו שום מידע לאן עובר הכסף.

משה גפני: מנכ"ל משרד הפנים, בבקשה.

משה גפני: קודם כל, אני מברך אותך על המינוי הקבוע שלך.

משה גפני: אני מדבר בשם הוועדה.

משה גפני: אני מדבר גם בשם האופוזיציה.

מיקי לוי: בהצלחה.

משה גפני: בהצלחה.

משה גפני: שתזכה לעשות דברים מצוינים כמו שאתה יודע לעשות בכישורים שלך וביכולות שלך.

משה גפני: כל הוועדה מברכת אותך בברכת הצלחה.

משה גפני: אתה כבר נופל למים הסוערים.

<מרדכי כהן: תודה אדוני היושב ראש.

<מרדכי כהן: חג שמח לכולם.

<מרדכי כהן: תודה על הברכות.

<מרדכי כהן: ברשותכם, אכן מה שאריאל הציג, אני רק אצטט את סעיף 40 באותו דוח של הוועדה שישבה שנה, ועדת המנכ"לים.

<מרדכי כהן: "הקריטריונים לחלוקת המענקים בין הרשויות המקומיות ייקבעו על ידי משרד הפנים ויתבססו בין היתר על אוכלוסיית הרשות, האשכול החברתי כלכלי, אוכלוסייתה ומספר הישובים שבתחום שיפוטה וכולי".

משה גפני: מה זה מספר הישובים?

משה גפני: יש גם רשויות מקומיות שהן לא מועצות אזוריות.

<מרדכי כהן: זה לא מחייב שאלה יהיו רק מועצות מקומיות.

<מרדכי כהן: אני אומר דבר מאוד מפורש.

משה גפני: שיהיה בפרוטוקול.

משה גפני: מה שהיה עד היום, היו או מועצות אזוריות או מועצות מקומיות עם פחות מ-3,000 תושבים.

משה גפני: זה מאוד מוגדר.

<מרדכי כהן: אני עונה בצורה הפשוטה ביותר והברורה ביותר.

<מרדכי כהן: מי יהיו הרשויות שייהנו מזה, על פי איזה קריטריונים – יקבע משרד הפנים.

<מרדכי כהן: זה לא סוד שמשרד הפנים קובע על פי קריטריונים שהמשקל הכבד בהם הוא איתנותה הכלכלית של הרשות, האפיונים שלה, הסוציו וכולי.

<מרדכי כהן: זה החידוש הגדול.

<מרדכי כהן: אנחנו נקפיד על זה, על אף שכולם מבינים שזה סיפור שהולך להסתיים.

<מרדכי כהן: זאת לא קביעת קריטריונים מפה ואילך אלא זה רק לטובת אותן שנים שהתקציב ילך ויפחת כיוון שהמסקנה המאוד ברורה היא שהתקציב הזה היה לא שוויוני וצריך רק לסייע לרשויות לעשות את זה באופן מופחת לאורך השנים.

<מרדכי כהן: אנחנו נקבע את זה כך שמה שיחולק בשנים הקרובות לאור מתווה ההפחתה, יהיה על פי הקריטריונים של משרד הפנים.

<מרדכי כהן: לכן היה חשוב לי להגיע לכאן ולהבהיר את הדברים.

משה גפני: שאלות.

סתיו שפיר: כן.

סתיו שפיר: לאיפה?

סתיו שפיר: להיכן?

<מרדכי כהן: אמרתי בצורה מפורשת.

<מרדכי כהן: יש רשויות מקומיות.

סתיו שפיר: איזה?

<מרדכי כהן: כלל הרשויות המקומיות ביו"ש מאופיינות במספר אפיונים.

<מרדכי כהן: יש ערים, יש מועצות אזוריות, יש מועצות מקומיות, הן נמצאות במצב שונה.

סתיו שפיר: איך התקציב הזה נופח השנה?

סתיו שפיר: ל-66 מיליון שקלים?

<אריאל יוצר: הוא לא נופח ואלה לא 66 מיליון שקלים.

סתיו שפיר: אלה הנתונים בתוך התקציב.

<אריאל יוצר: אני אענה.

<אריאל יוצר: התקציב לא נופח.

<אריאל יוצר: הפוך.

<אריאל יוצר: הוא הופחת.

<אריאל יוצר: תקנת התיישבות צעירה שזה הכסף שמובא אליכם לאישור תעמוד בסך הכול בשנת 2016 על 30.6 מיליון שקלים.

סתיו שפיר: מה מספר התקנה?

<אריאל יוצר: אני זוכר רק את התכנית.

<אריאל יוצר: תכף אני אתן את מספר התקנה.

<אריאל יוצר: התקנה תעמוד השנה על 30.6 מיליון שקלים.

<אריאל יוצר: אם תסתכלו היסטורית על התקציב, בשנה שעברה התקנה עמדה על 32 מיליון, שזאת בדיוק הפחתה של חמישה אחוזים.

<אריאל יוצר: שנה לפני כן היא הייתה גבוהה ב-15 אחוזים עמל ה-32 מיליון שקלים.

<אריאל יוצר: זאת אומרת, אנחנו כבר שלוש שנים נמצאים במתווה הפחתה ומה שהוועדה אמרה זה שאותו מתווה הולך ופוחת ימשיך על מנת בסופו של יום לבטל את המענקים האלה וכנגדם לתת מענקי פיתוח חד פעמיים שיאפשרו נקרא לזה חכה לפצות על אובדן הכנסה.

סתיו שפיר: כל ההתיישבות הצעירה מעבר לקו הירוק נמצאת בתוך תקנה אחת או שיש שתיים כאלה?

<אריאל יוצר: לא.

<אריאל יוצר: יש תקנה שהיא רלוונטית לגבי יהודה ושומרון, נקראת התיישבות צעירה יו"ש והיא רלוונטית רק לרשויות - - -

סתיו שפיר: היא נעלמה.

סתיו שפיר: אי אפשר למצוא אותה.

סתיו שפיר: אפשר לראות אותה עד 2014 ואז היא עוברת למקום אחר.

<אריאל יוצר: לא.

<אריאל יוצר: לא יכול להיות.

<אריאל יוצר: היא בתקציב.

סתיו שפיר: אבל איפה היא?

<אריאל יוצר: אני יכול להראות לך אותה.

סתיו שפיר: תגיד לי מספר.

סתיו שפיר: אני אחפש אותה לבד.

<אריאל יוצר: התקציב גדול.

<אריאל יוצר: אני לא זוכר בעל פה אבל אני אתן לך את המספר המדויק של התקנה.

<אריאל יוצר: אבל היא הייתה ב-2014 והיא הייתה ב-2015 והיא גם נמצאת ב-2016.

סתיו שפיר: והשנייה?

<אריאל יוצר: יש תקנת התיישבות צעירה נוספת שהיא מה שנקרא התיישבות צעירה שדרה מזרחית והיא רצה מהצפון לאורך השדרה המזרחית של הארץ ושם יש רשויות אחרות שחלקן נמצאות בתוך הקו הירוק וחלקן נמצאות מחוץ לו.

סתיו שפיר: כמה יש שם?

<אריאל יוצר: שם יש פחות כסף.

<אריאל יוצר: היסטורית היה שם פחות כסף.

סתיו שפיר: 20.4 מיליון שקלים.

<אריאל יוצר: 20.4 מיליון שקלים.

סתיו שפיר: כמה מתוך זה הולך ליהודה ושומרון?

סתיו שפיר: כמה באמת מגיע בסוף לרמת הגולן איפה שצריך לבנות?

<אריאל יוצר: אני אתן תשובה מסודרת.

<אריאל יוצר: בתוך התקנה הזאת עד היום נהנו חמש רשויות מקומיות.

<אריאל יוצר: הכסף גם בשדרה המזרחית וגם ביהודה ושומרון יוקצה על פי קריטריונים שיקבע משרד הפנים.

סתיו שפיר: שאלתי שאלה ספציפית.

<אריאל יוצר: הם יענו לך ספציפית.

משה גפני: מה עם המענקים הביטחוניים?

<אריאל יוצר: לא יודע.

משה גפני: צריך להוציא את החרדים מהמענקים הביטחוניים ואז זה יתחיל לרוץ כי במענקים הביטחוניים גם ביתר עילית ומודיעין עילית היו ועכשיו הם הולכים לחטוף פליק.

<אריאל יוצר: אני לא יודע.

<אריאל יוצר: אין לי תשובה לגבי המענקים הביטחוניים.

מכלוף מיקי זוהר: אני רוצה לתת תשובה לגבי המענקים הביטחוניים.

משה גפני: בבקשה.

משה גפני: הבמה לרשותך.

סתיו שפיר: עוד לא קיבלתי תשובה.

משה גפני: את תקבלי.

משה גפני: אני יוצא מהישיבה הזאת ממש מאושר, גם בלי השאלות שלך.

משה גפני: תאמיני לי.

סתיו שפיר: מזל שביטלתם את הנוהל.

מכלוף מיקי זוהר: האוצר החליט שהמענקים הביטחוניים יעברו בהחלטת ממשלה.

מכלוף מיקי זוהר: הוא מתעקש על כך שזה יהיה בהחלטת ממשלה ולא באמצעות העברות תקציביות.

מכלוף מיקי זוהר: מאחר והשנה נגמרת, אם לא נביא את זה בהעברות תקציביות, החלטת הממשלה תהיה כנראה רק ב-2017, הווה אומר שכל הרשויות ביו"ש והרשויות החרדיות עליהן דיברת כרגע - - -

משה גפני: שזה הדבר היחיד שהן קיבלו כי בהתיישבות הצעירה הן לא קיבלו.

מכלוף מיקי זוהר: השנה הן בגירעון משמעותי מאוד ויתכן גם שיוביל אותם לפיטורי עובדים וצמצום משמעותי של הפעילות בשנת 2017.

מכלוף מיקי זוהר: לכן אני חושב שיושב ראש הוועדה ואנכי, מרכז הקואליציה, צריכים להתעקש שההעברות התקציביות האלה יגיעו עוד היום וייערך עליהן דיון עוד היום כדי שהרשויות הללו – ומדובר בלא מעט רשויות – לא ייכנסו לגירעון.

סתיו שפיר: למה אתה לא מתעקש כך לטובת נתיבות?

סתיו שפיר: למה אתה לא מתעקש כך לטובת דימונה?

סתיו שפיר: לטובת ערד?

סתיו שפיר: לטובת עוטף עזה?

משה גפני: אל תזכירי את נתיבות.

סתיו שפיר: למה אתה לא מתעקש כך לטובת ישובים בנגב ובגליל?

סתיו שפיר: קריית שמונה.

סתיו שפיר: למה אתה לא מתעקש כך על כרמיאל?

סתיו שפיר: מה קרה?

סתיו שפיר: קצרין.

סתיו שפיר: אני רוצה להרחיב בשאלה הזאת.

סתיו שפיר: ראשית, ביקשתי לשמוע על שילוב שתי התקנות האלה.

סתיו שפיר: זאת הייתה השאלה שלי לאריאל יוצר.

סתיו שפיר: שילוב שתי התקנות האלה של התיישבות צעירה, מה מתוך הסכומים נמצא מעבר לקו הירוק ומה נמצא בתוך ישראל.

סתיו שפיר: זאת שאלה ראשונה.

סתיו שפיר: גפני, אני רוצה להגיד משהו לגבי המענקים הביטחוניים.

סתיו שפיר: אני אזכיר לך משהו לגבי המענקים הביטחוניים שאגב, בחוק ההסדרים משרד האוצר אמר שהוא רוצה לבטל אותם.

סתיו שפיר: בסופו של דבר זה לא נכנס לתוך חוק ההסדרים.

סתיו שפיר: מענקים ביטחוניים ליהודה ושומרון הועברו במשך ארבע שנים ברצף, כל שנה באזור הארבעים מיליון שקלים.

<קריאה: 32.

סתיו שפיר: היו שנים כאלה והיו שנים כאלה.

סתיו שפיר: כשהגיע לכאן המענק הזה בהעברה תקציבית ב-2013, ישבנו כאן בוועדה ושאלנו האם יש הצדקה ביטחונית למענק.

סתיו שפיר: אמר לנו נציג משרד האוצר שזה לא מענק ביטחוני אלא זה פיצוי לרשויות המקומיות ביהודה ושומרון על הארנונה שהן לא יכלו לגבות ב-2009 בזמן עשרת החודשים של הקפאת הבנייה.

סתיו שפיר: פיצוי על הארנונה שהן לא יכלו לגבות על הבתים שהם לא יכלו לבנות ב-2009 בגללה הקפאת בנייה של עשרה חודשים.

סתיו שפיר: פיצוי שהמשך אחר כך בהוראת קבע כל שנה והגיע לקרוב ל-150 מיליון שקלים.

סתיו שפיר: אז נחשף בערוץ 2 פרוטוקול ממועצת אפרת, ב-2011, והפרוטוקול התחיל במשפט: אולי צריך לכבות את ההקלטה.

סתיו שפיר: אז בפרוטוקול הזה נחשף דיל פוליטי שאומר שהכסף הזה על הקפאת הבנייה לכאורה הוא בעצם כסף שהועבר, היה דיל בין הרשויות לממשלה, והכסף עובר, שמונים אחוזים חייבים לעבור מהרשויות המקומיות לעמותה פוליטית, למועצת יש"ע.

סתיו שפיר: עמותת מועצת יש"ע.

סתיו שפיר: בזמנו מי שעמד בראש מועצת יש"ע היה נפתלי בנט ומי שישב כאן בוועדה והעביר את ההעברה הזאת היה ניסן סלומינסקי שגם הוא מהבית היהודי.

סתיו שפיר: כסף שהועבר באופן לא חוקי לעמותה פרטית באמצעות רשויות מקומיות שמשתתפות בדיל על כספי ציבור.

סתיו שפיר: לא מענק ביטחוני ולא שום דבר.

סתיו שפיר: כסף פוליטי, נקודה, ולא חוקי.

סתיו שפיר: אריאל, אני רואה שאתה פחות מרוכז עכשיו.

<אריאל יוצר: לא.

<אריאל יוצר: אני מרוכז לחלוטין.

סתיו שפיר: בזמנו אני פניתי לשר האוצר לשעבר וביקשתי ממנו לבדוק את העניין.

סתיו שפיר: זה הגיע לתחקיר של החשבת הכללית אבל מעולם לא פורסמו תוצאות התחקיר הזה ומעולם לא הסתבר מה קרה שם באמת, אבל משרד האוצר אמר שהוא יפסיק את המענקים הביטחוניים לכאורה ופתאום אני רואה שהמענקים האלה חוזרים ונכנסים לתקציב.

<אריאל יוצר: אין כאן שם דבר לגבי המענקים.

סתיו שפיר: מוצאים להם צינורות אחרים להעביר דרכם.

סתיו שפיר: הכסף הזה, כסף שעבר בצורה לא חוקית לעמותת מועצת יש"ע.

סתיו שפיר: מעולם לא קיבלנו על זה תשובות מסודרות ממשרד האוצר.

<מרדכי כהן: אלה לא מענקים ביטחוניים.

סתיו שפיר: על זה בדיוק מיקי זוהר דיבר.

סתיו שפיר: מדובר באותן רשויות.

מכלוף מיקי זוהר: היא כל הזמן מדברת.

סתיו שפיר: מיקי, כשעוברים על החוק, ראוי להתייחס לזה.

סתיו שפיר: אני לא הייתי צוחקת על זה עכשיו בוועדה לפרוטוקול.

סתיו שפיר: מדובר במענקים לאותן רשויות מקומיות ואנחנו יודעים שבעבר הרשויות האלה העבירו את זה באופן לא חוקי לעמותה פרטית.

סתיו שפיר: כספי מדינה.

סתיו שפיר: אני מצפה שמשרד האוצר יבוא לכאן ויסביר מה עלה באותו תחקיר נסתר על הכספים הביטחוניים לכאורה שהועברו לשם, כספי הקפאת הבנייה, פיצויי ארנונה על בתים שלא נבנו.

סתיו שפיר: איזו רשות בארץ מקבלת כסף על חסמי בנייה שנמצאים בה, על בתים שהיא לא הספיקה לבנות?

<מרדכי כהן: זאת החלטת ממשלה.

מיקי לוי: גרועה.

סתיו שפיר: אני רוצה תשובה של האוצר על המענקים האלה.

סתיו שפיר: זה לא סתם שאתם מעבירים את זה כך אחרי שהנוהל "הושהה" לשבוע.

סתיו שפיר: אתם מעבירים את זה כך כדי שלא תהיה אפשרות לעקוב אחרי הכסף הזה ולפקח עליו.

משה גפני: אני רק מבקש לומר שאני לא מביע עמדה לגבי ההעברות האלה.

משה גפני: אני לא יודע באיזה צד אני אבל מה ששאלת לגבי הנושאים הללו, הם לא עומדים על סדר היום.

משה גפני: זה נכון מה שאמרת.

משה גפני: אנחנו נלחמנו על זה יחד.

משה גפני: היו דברים שהועברו ולא היו צריכים לעבור.

משה גפני: האוצר נתן תשובות.

משה גפני: הכול בסדר.

משה גפני: לא זה עומד על הפרק.

סתיו שפיר: הוא לא נתן תשובות.

משה גפני: נתן תשובות בוועדה.

משה גפני: אני זוכר.

סתיו שפיר: על התחקיר?

סתיו שפיר: לא ניתנו תשובות.

משה גפני: גם אני צעקתי, גם את צעקת, גם ליצמן צעק וגם איציק כהן צעק.

משה גפני: אנחנו מכירים את העניין הזה.

משה גפני: זה לא עומד על סדר היום.

משה גפני: כאן עומדים על סדר היום דברים אחרים לחלוטין שמעניין לעניין זה באותו עניין, אבל דברים אחרים.

סתיו שפיר: אבל זה מגיע לכך שהעבירו את הכסף באופן לא חוקי.

משה גפני: לא חוקי, זה בסדר.

משה גפני: זה לא מגיע למועצת יש"ע ולא מגיע לכל מה שאת אומרת.

סתיו שפיר: איך אתה יודע?

משה גפני: בגלל שאומר כאן מנכ"ל משרד הפנים ואומר את זה גם נציג משרד האוצר אריאל יוצר שאני סומך עליהם, והם אומרים חד משמעית שהנושא הזה ייקבע על פי קריטריונים שיקבע משרד הפנים ולא מישהו אחר.

סתיו שפיר: אני אשאל את המנכ"ל איך אתם מפקחים שהכסף הזה לא יעבור כמו שעבר בעבר?

סתיו שפיר: אני מקווה שאתה מכיר את הסיפור שסיפרתי עכשיו.

סתיו שפיר: איך אתם מפקחים שהכסף הזה לא יעבור מהרשויות לעמותות פרטיות בצורה הזאת?

משה גפני: אדוני המנכ"ל, בבקשה, תשובה.

סתיו שפיר: איזה פיקוח אתם עושים בעקבות התחקיר שהיה בערוץ 2?

<מרדכי כהן: אני לא חושב שזה רלוונטי.

משה גפני: לא חשוב, אבל תענה.

<מרדכי כהן: משרד הפנים נוהג לפקח על כלל הרשויות ולא רק בהקשר הזה והוא בוחן שאכן כספים שמיועדים לפיתוח יגיעו לפיתוח ולשוטף – לשוטף, ולשירותים – לשירותים.

משה גפני: שואלת חברת הכנסת סתיו שפיר האם יכול להיות שרשות מקומית תעביר את זה פתאום לאיזו עמותה או שהכסף יגיע לאיזו עמותה.

<מרדכי כהן: אדוני היושב ראש, אני לא נביא ולא בן נביא.

משה גפני: איך אתה מפקח?

<מרדכי כהן: אני לא המשטרה.

<מרדכי כהן: למשרד הפנים כרגולטור יש כלים של פיקוח על הרשויות המקומיות.

סתיו שפיר: איך לא היה לכם אז?

<מרדכי כהן: אני לא נמצא עכשיו בחקירה, נכון?

משה גפני: נכון.

סתיו שפיר: אתה עונה על השאלות בוועדה.

סתיו שפיר: סליחה.

סתיו שפיר: חקירה?

<מרדכי כהן: אני עונה לך.

סתיו שפיר: אתה עונה לשאלות שלנו על פיקוח תקציבי.

סתיו שפיר: מה זאת אומרת?

<מרדכי כהן: אני עונה לך בצורה מפורשת.

מכלוף מיקי זוהר: מרדכי, אתה הורס לה את הפריימריס.

משה גפני: מיקי, אתה ממש תורם לדיון.

משה גפני: תכבד את חברי הכנסת ואת סתיו שפיר ותענה.

<מרדכי כהן: אני מכבד אותה.

<מרדכי כהן: אני אומר בצורה מפורשת שמשרד הפנים כרגולטור מפקח על כלל הרשויות ובוחן.

משה גפני: כולל אלה.

<מרדכי כהן: כולל אלה, בוודאי.

<מרדכי כהן: אין כלים מיוחדים ליו"ש וכלים מיוחדים לרמת הגולן וכלים מיוחדים לתל אביב.

<מרדכי כהן: יש כלי פיקוח ובקרה על כלל הרשויות.

<מרדכי כהן: כאן מדובר בסעיף אחר, בהתיישבות צעירה, והחידוש הגדול הוא שהדבר הזה הולך להיפסק מכיוון שהוא לא שוויוני, מכיוון שהיו אתו בעיות.

<מרדכי כהן: לכן ישבה במשך שנה ועדה ובחנה את זה והגיעה למסקנה והמליצה המלצות להפסיק עם הסיפור הזה.

<מרדכי כהן: ב-2021 – אפס שקלים.

<מרדכי כהן: תם ונשלם הטקס.

<מרדכי כהן: כדי לא לפגוע ברשויות, גם בשדרה המזרחית וגם ביו"ש, יש איזשהו תהליך של הפחתה כיוון שברגע שזה בא כאבחת חרב, זה פוגע בכלל הרשויות האלה במתן שירותים.

<מרדכי כהן: לכן יש כאן איזשהו מתווה הפחתה.

<מרדכי כהן: אמר יושב ראש הוועדה, ואני חזרתי על זה, שזה יגיע למשרד הפנים, משרד הפנים יקבע את הקריטריונים.

<מרדכי כהן: אני לא חושב שיש גישה יותר ממלכתית מהסיכום של הוועדה.

משה גפני: תודה רבה.

משה גפני: חבר הכנסת מיקי זוהר.

מכלוף מיקי זוהר: קודם כל, לגבי הנושא הקואליציוני.

סתיו שפיר: יש לכם את תוצאות התחקיר ההוא?

משה גפני: תשאלי אותו אחר כך.

משה גפני: זה לא רלוונטי עכשיו.

<מרדכי כהן: אני לא יודע לענות לך עכשיו על השאלות האלה.

משה גפני: הוא לא היה אז.

משה גפני: הוא לא היה מנכ"ל.

משה גפני: בסדר.

משה גפני: הוא מייצג את המשרד.

משה גפני: את יכולה לדבר אתו.

משה גפני: הוא איש נחמד.

סתיו שפיר: זה לא עניין של נחמדות.

משה גפני: מה שהוא ידע, הוא יגיד לך.

משה גפני: הוא נקי כפיים.

משה גפני: הוא לא קשור לשום פרשייה אחרת.

סתיו שפיר: גם ועדת כספים הייתה שותפה לה מאחר והיא הצביעה כאן בעד ברוב קואליציוני.

סתיו שפיר: לא יכול להיות שזה יעבור והדברים לא ייבחנו.

מכלוף מיקי זוהר: לגבי הסיפור של הנושאים הקואליציוניים, אני רוצה שאנשים יבינו אחת ולתמיד שהנושא הקואליציוני כפי שנעשה בשנים האחרונות הוא נעשה גם בשני התקציבים האחרונים, נעשה כדת וכדין, בהתאם לחוק, עם חשיפה מדויקת של כל תקנה ותקנה לאן הכסף הולך ומה המטרה שלו, מתוך הבנה שאלו הן ההנחיות הברורות של היועץ המשפטי ומתוך הבנה שהציבור חייב לדעת.

משה גפני: לא הציבור אלא אחרת המשרד לא יעביר.

מכלוף מיקי זוהר: השוני היחידי שקרה בתקופת חברת הכנסת פאינה קירשנבאום, עם כל הסיפור והפרשה, היה שלכאורה חברת הכנסת ביקשה שהכספים שהגיעו ליעדים מסוימים יחזרו בדלת אחורית למקומות שלא היו צריכים לחזור אליהם כגון עמותה של הבת שלה.

מכלוף מיקי זוהר: אלו החשדות.

מכלוף מיקי זוהר: זאת עבירה פלילית אבל אם יש הסכמים קואליציוניים מדי שנה, גם כאשר יש עתיד עשתה עם הבית היהודי ועם הסיעות האחרות בקואליציה, וכמו שיש עכשיו הסכמים קואליציוניים שנעשו עם הבית היהודי ועם המפלגות החרדיות, אין בזה שום פסול.

מכלוף מיקי זוהר: זה חלק מהמשחק הדמוקרטי.

סתיו שפיר: איזה דמוקרטי?

סתיו שפיר: אתם כל שנה שמים כסף בצד.

מכלוף מיקי זוהר: אני לא נכנסתי לדבריך.

משה גפני: סתיו, הוא באמצע הדברים.

סתיו שפיר: הוא מפריע לי כל הזמן.

סתיו שפיר: אני מבינה שכך מדברים עם מיקי זוהר.

סתיו שפיר: חתיכת חצוף אתה.

סתיו שפיר: איזה בזבוז של כספי ציבור.

מכלוף מיקי זוהר: אני חצוף?

מכלוף מיקי זוהר: רק חצי.

מכלוף מיקי זוהר: חתיכה של חצוף או חלק של חצוף?

סתיו שפיר: פשוט לא להאמין.

סתיו שפיר: יש כאן אנשים שבשבוע שעבר קיצצו להם כספים והם עכשיו הולכים להיזרק לרחוב.

סתיו שפיר: אתם קיצצתם להם כסף והם ייזרקו לרחוב ואתה לא מתבייש כאן להעביר כספים לחברים שלך במרכז הליכוד במקום לאנשים האלה?

סתיו שפיר: אתה לא מתבייש?

משה גפני: סתיו, מה זה?

סתיו שפיר: איך אתה לא מתבייש?

מכלוף מיקי זוהר: ...

מכלוף מיקי זוהר: מפלגת העבודה שמה אותך.

סתיו שפיר: איך אתה לא מתבייש?

מכלוף מיקי זוהר: לכן היא נראית כמו שהיא נראית.

סתיו שפיר: אנשים הולכים להיזרק לרחוב כי אתם קיצצתם להם תקציבים ואתה לא מתבייש להעביר כסף פוליטי לחברים שלך.

משה גפני: אני רוצה להצביע.

סתיו שפיר: גועל נפש.

סתיו שפיר: באמת.

סתיו שפיר: אתה אפילו לא יודע לאיפה כל הכסף עובר.

סתיו שפיר: אין לך מושג לאיפה הכסף עובר.

סתיו שפיר: העיקר שהשגת דיל להעביר כדי שכמה חברי מרכז בליכוד ייהנו מהכסף הזה במקום הציבור הרחב.

מכלוף מיקי זוהר: את חברת כנסת מוצלחת.

סתיו שפיר: לא להאמין.

סתיו שפיר: איזה זלזול כלפי כספי ציבור שאנשים עובדים כל כך קשה בשבילם.

משה גפני: אנחנו מצביעים על פניות מספר 470 ו-471.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד – רוב

משה גפני: פניות מספר 470 ו-471 נתקבלו.

משה גפני: הפניות אושרו.

סתיו שפיר: רביזיה.

סתיו שפיר: כבוד היושב ראש, אני מבקשת את התחקיר.

משה גפני: אין לי כבר כוח לוויכוחים האלה.

סתיו שפיר: אני מבקשת לקבל את התחקיר.

סתיו שפיר: גם ממשרד הפנים.

משה גפני: בשעה 11:00 נצביע על הרביזיה.

משה גפני: תודה רבה.

סתיו שפיר: גפני, אתה יכול בבקשה לבקש בשם הוועדה את תוצאות התחקיר על הכספים האלה?

משה גפני: אני לא יכול.

סתיו שפיר: למה לא?

משה גפני: ככה.

סתיו שפיר: זה היה לפני שהיית בקואליציה.

משה גפני: בסדר.

מכלוף מיקי זוהר: כאילו כספים קואליציוניים זה משהו שהומצא עכשיו.

סתיו שפיר: אתם רוצים שכל הקופה הציבורית תהיה כסף קואליציוני.

סתיו שפיר: זה מה שאתם רוצים.

סתיו שפיר: כל שנה יותר ויותר כסף ילך אליכם לכיס.

מכלוף מיקי זוהר: זה שאתם עכשיו מציגים התייפייפות נפש חדשה, זה בסדר.

משה גפני: לגבי הנגב והגליל, אתם רוצים שאני אביא?

משה גפני: אני לא אביא.

מכלוף מיקי זוהר: אני רוצה להגיד משהו לגבי המענקים הביטחוניים.

משה גפני: אמרת.

משה גפני: תגיד, בבקשה.

סתיו שפיר: יש עוד העברות?

משה גפני: כן.

משה גפני: יש עוד העברה אחת שדרשתם קודם בצדק שיהיה נציג המשרד לפיתוח הנגב והגליל.

משה גפני: הוא יגיע.

משה גפני: הודיעו לי שהוא יגיע בעוד עשר דקות.

משה גפני: בינתיים אני עובר לצווים.

משה גפני: אם יגיעו עוד העברות, נראה מה לעשות.

סתיו שפיר: נוספות על אלה?

משה גפני: את לא מקלה עלי.

סתיו שפיר: אתה לא מקל עלי.

משה גפני: אני לא אנצח אותך אף פעם בוויכוח.

משה גפני: מה זה את לא מקלה עלי?

משה גפני: אני הרי מאפשר לך לשאול את השאלות.

סתיו שפיר: אין נוהל.

סתיו שפיר: לא קיבלנו שום מידע.

משה גפני: אני לא מביא את זה להצבעה עד שלא יגיע נציג המשרד.

סתיו שפיר: זה התפקיד שלנו.

סתיו שפיר: זאת לא איזו זכות שאתה נותן לי.

סתיו שפיר: זה תפקיד הוועדה.